EUROOPAN YHTEISÖJEN KOMISSIO 
*** 
Bryssel, 26.07.1996 
KOM(96) 416 lopull. 
Ehdotus 
NEUVOSTON ASETUKSEKSI ŒY) 
Euroopan yhteisön ja Irakin taloutta ja rahoitusta koskevien suhteiden 
keskeyttämisestä 
Luonnos 
NEUVOSTOSSA KOKOONTUNEIDEN EUROOPAN HIILI- JA TERÄSYHTEISÖN 
JÄSENVALTIOIDEN HALLITUSTEN EDUSTAJIEN PAATOKSEKSI 
Irakin ja Kuwaitin kanssa käytävän kaupan estämisestä tehdyn päätöksen 
90/414/EHTY kumoamisesta 
(Komission esittämä) 

Perustelut 
Hyväksyessään 14 päivänä huhtikuuta 1995 päätöslauselman 986 (1995) Yhdistyneiden 
Kansakuntien turvallisuusneuvosto antoi Irakille mahdollisuuden öljynvientiin, jotta maa 
pystyisi huolehtimaan väestönsä humanitaarisista tarpeista ja etenkin jotta se pystyisi 
maksamaan lääkkeiden, lääkintätarvikkeiden, elintarvikkeiden sekä välttämättömiin 
siviilitarpeisiin tarkoitettujen raaka-aineiden ja tarvikkeiden tuonnista. 
Aluksi Irak kieltäytyi neuvottelemasta Yhdistyneiden Kansakuntien kanssa tämän 
päätöslauselman täytäntöönpanosta, mutta suostui lopulta asiaa koskeviin neuvotteluihin 
vuoden 1996 alussa. Tämän seurauksena mainitun päätöslauselman keskeiset 1 ja 2 kohta 
tulevat voimaan mahdollistaen öljynviennin Irakista yhden miljardin Yhdysvaltain 
dollarin arvosta 90 päivän välein kyseisessä päätöslauselmassa, sen liitteenä olevassa 
Yhdistyneiden Kansakuntien pääsihteerin ja Irakin välisessä yhteisymmärryspöytäkirjassa 
sekä päätöslauselmalla 661 (1990) perustetun komitean, jäljempänä 'Irakin vastaisten 
pakotteiden komitea', hyväksymissä menettelysäännöissä ja yleisissä ohjeissa 
vahvistettujen edellytysten mukaisesti. 
Voimassa oleva Irakin vastaista kauppasaartoa koskeva yhteisön lainsäädäntö on 
mukautettava vastaamaan päätöslauselman 986 (1995) määräyksiä, jotta tuonti Irakista ja 
vienti sinne voitaisiin yhteisön osalta toteuttaa. Euroopan komissio on tästä syystä 
laatinut näiden perustelujen liitteenä olevan ehdotuksen. Ehdotuksessa ei rajoituta 
pelkästään voimassa olevien neuvoston asetusten muuttamiseen, vaan siinä esitetään 
kauppasaartojärjestelmää koskeva kokonaisvaltainen teksti, jossa otetaan huomioon 
päätöslauselmassa 986 (1995) vahvistetut uudet poikkeukset ja kauppasaarron 
toteuttamisesta saadut kokemukset. Näin laadittuna ehdotus lisää yhteisön lainsäädännön 
avoimuutta ja helpottaa merkittävästi sen soveltamista muun muassa yhteisön 
taloudellisten toimijoiden kannalta. 
Euroopan yhteisön perustamissopimuksen 228 a ja 73 g artikla muodostavat 
oikeusperustan, jonka mukaisesti lainsäädäntöön voidaan nyt sisällyttää useampia 
kauppasaarron osa-alueita kuin nykyisen kauppasaartojärjestelmän aikana, jonka 
oikeudellisen perustan muodostaa perustamissopimuksen 113 artikla. Nyt tehtävä ehdotus 
ei vaikuta asetukseen (ETY) N:o 3541/92, joka koskee kieltoa täyttää sellaisia 
sopimuksia ja toimia koskevia Irakista tulevia vaatimuksia, joiden täytäntöönpanoon on 
vaikuttanut Yhdistyneiden Kansakuntien turvallisuusneuvoston päätöslauselma 661 
(1990) ja siihen liittyvät päätöslauselmat. Viimeksi mainittua asetusta olisi edelleen 
sovellettava itsenäisesti muun muassa siksi, että se jää pysyvästi voimaan myös 
kauppasaarron täydellisen purkamisen jälkeen. Toisaalta Euroopan yhteisöjen 
tuomioistuimen lausunnon 1/94 perusteella nyt tehtävään ehdotukseen on sisällytetty 
Euroopan hiili- ja teräsyhteisön (EHTY) perustamissopimuksen soveltamisalaan kuuluvat 
tuotteet, ja jos Euroopan unionin neuvosto hyväksyy ehdotuksen, jäsenvaltioiden olisi 
kumottava päätös 90/414/EHTY. Euroopan komissio tekee myös tätä koskevan erillisen 
ehdotuksen. 
Päätöslauselmassa 986 (1995) määrätään, että Irakin vastaisten pakotteiden komitean on 
valvottava tarkasti Irakin öljynvientiä. Komiteassa keskustellaan edelleen tätä 
valvontajärjestelmää koskevista yksityiskohtaisista säännöistä. Euroopan yhteisön 
toimivaltaisten viranomaisten mahdollinen osuus tässä asiassa ei ole vielä selvinnyt. 
Sama koskee sitä valvontajärjestelmää, jota sovelletaan niihin Irakiin vietäviin tavaroihin 
ja palveluihin, jotka maksetaan Irakin öljynviennistä saamia tuloja varten avatulta 
erityistililtä. Käytettävissä olevat tiedot osoittavat, että Irakin vastaisten pakotteiden 
komitea tai Yhdistyneiden Kansakuntien pääsihteeri varmistavat tiukoin menettelyin sen, 
että Irakin öljytulot menevät kokonaisuudessaan tälle erityistilille ja että tältä tililtä 
maksettavat tavarat tosiasiallisesti saapuvat Irakiin ja että niiden jakelu siellä tapahtuu 
päätöslauselman 986 (1995) määräysten mukaisesti. 
Yhdistyneiden Kansakuntien pääsihteeri ei ole vielä valinnut pankkia, johon erityistili 
avataan, joten nyt tehtävä ehdotus on myöhemmin muutettava tämän huomioon 
ottamiseksi. 
Odotettavissa oleva kasvu Irakin kanssa käytävässä kaupassa lisää myös mahdollisuuksia 
kauppasaarron kiertämiseen. Tämä pakotteiden rikkomisvaaran lisääntyminen näyttäisi 
tästä syystä edellyttävän ylimääräisiä valvontajärjestelmiä. Muista pakotejärjestelmistä 
saadut kokemukset ovat osoittaneet, että näitä rikkomuksia ei (aina) voida täysin estää 
Euroopan yhteisön jäsenvaltioiden rajoilla toteutetuilla toimilla. Suurempi vastuu tässä 
asiassa on Irakin naapurivaltioilla ja "Maritime Interception Force" -joukon kaltaisilla 
monikansallisilla erikoisjoukoilla. Yhteistyö Euroopan yhteisön kanssa on kuitenkin 
niiden kannalta välttämätöntä, jotta ne pystyisivät tehokkaasti estämään ja/tai osoittamaan 
tapaukset, joissa pakotteita on rikottu. Vastaavien rikkomusten estämisestä ja 
toteamisesta aiemmin saadut kokemukset ovat osoittaneet, että komissio voi olla avuksi 
puuttumatta millään tavoin jäsenvaltioiden osuuteen yhteisön säädösten 
täytäntöönpanossa. Nyt tehtävä ehdotus mahdollistaa tämän osalta tiiviin ja tehokkaan 
yhteistyön Euroopan komission ja yhteisön muiden toimivaltaisten viranomaisten välillä. 
Vaikka yhteisön toimivaltaisten viranomaisten suoritettavaksi saattaakin tulla 
lisätehtäviä, jotka on sisällytettävä hyväksyttävänä olevaan asetukseen, komissio katsoo, 
että päätöslauselman 986 (1995) toteuttamissa on edistytty siinä määrin, että nyt 
tehtävään ehdotukseen asiaa koskevaksi yhteisön lainsäädännöksi sisältyvät useimmat 
voimassa olevaan lainsäädäntöön tarvittavat muutokset, minkä vuoksi se on tehtävä jo 
tässä vaiheessa. Tätä ajoitusta puoltaa lisäksi se uhanalainen tilanne, jossa suuri osa 
Irakin väestöstä elää ja jonka lievittäminen juuri on päätöslauselman 986 (1995) 
tarkoituksena. 
Hyväksyttävänä olevan asetuksen yksittäisistä artikloista voidaan todeta seuraavaa: 
Asetuksen 1 artiklaan on koottu ne kiellot, jotka tällä hetkellä sisältyvät neuvoston 
asetuksiin (ETY) N:o 2340/90 ja (ETY) N:o 3155/90, sellaisina kuin ne ovat muutettuina 
myöhemmillä asetuksilla. 
Asetuksen 2 artiklassa säädetään kauppasaarrosta tehtävistä poikkeuksista ja tähän 
liittyvistä edellytyksistä kuten lääkkeiden osalta vaadittavasta jäsenvaltioiden 
toimivaltaisten viranomaisten myöntämästä vientiluvasta. Kyseisen artiklan 1 kohdan b 
alakohdassa säädetään mahdollisuudesta tuoda maaöljyä ja siitä saatavia tuotteita Irakista 
yhteisöön. Artiklan 2 kohdan mukaan tiettyjen, edellä mainitulta öljytulojen erityistililtä 
maksettavien tavaroiden vientiin tarvitaan Irakin vastaisten pakotteiden komitean lupa. 
Artiklan 5 kohdassa edellytetään vastaavaa lupaa tiettyjen 2 artiklan d alakohdassa 
mainittujen osien ja laitteiden vientiin liittyvien remburssien avaamisen osalta. Artiklan 
3, 4 ja 6 kohta sisältävät poikkeuksia, jotka ovat voimassa jo nykyisen 
kauppasaartojärjestelmän perusteella. 
Asetuksen 3 artiklassa säädetään sitovien todisteiden toimittamisesta komissiolle Irakin 
vastaisten pakotteiden komitean vahvistamista ilmoituksista, luvista jne. Tämä menettely 
takaa sen, että jäsenvaltioiden toimivaltaiset viranomaiset samoin kuin kolmansien 
maiden viranomaiset tai pakotteita valvovat järjestöt ja muut asianomaiset osapuolet 
voivat saada tarvitsemansa tiedot yhdestä ainoasta paikasta, kun ne muutoin olisivat 
saatavilla vain hajanaisessa muodossa. 
Asetuksen 4 artikla vastaa sisällöltään päätöslauselman 986 (1995) 14 kohtaa, joka 
koskee Irakin omistuksessa edelleen olevien maaöljyn ja siitä saatavien tuotteiden 
oikeudellista koskemattomuutta. Tämän koskemattomuuden laajentaminen koskemaan 
myös näihin tuotteisiin liittyviä maksuja on perusteltua sen vuoksi, että tällaisen suojan 
puuttuminen vaikeuttaisi oleellisesti päätöslauselman 986 (1995) tavoitteiden 
toteuttamista. 
Asetuksen 5 artiklalla, joka sekin perustuu päätöslauselman 986 (1995) 14 kohtaan, 
varmistetaan se, että Irakin öljytulojen erityistililtä suoritettavia maksuja ei ohjata muihin 
kuin päätöslauselmassa 986 (1995) esitettyihin tarkoituksiin. Jos nämä käyttötarkoitukset 
on nimenomaisesti mainittu, kuten päätöslauselman 986 (1995) 8 kohdassa, komissio 
julkaisee ne viipymättä Euroopan yhteisöjen virallisen lehden C-sarjassa nyt tehtävän 
ehdotuksen 7 artiklan mukaisesti. Jos Irakin vastaisten pakotteiden komitea päättää 
mainitun päätöslauselman 8 kohdan f alakohdan mukaisesti uusista käyttötarkoituksista, 
myös nämä julkaistaan Euroopan yhteisöjen virallisessa lehdessä. 
Asetuksen 6 artikla vastaa päätöslauselman 661 (1990) 5 kohtaa ja päätöslauselman 687 
(1991) 25 kohtaa ja on sanamuodoltaan sama kuin muiden turvallisuusneuvoston 
talouspakotteita koskevien päätösten täytäntöön panemiseksi annettujen neuvoston 
asetusten vastaavat säännökset. 
Varsinkin niiden yhteisön taloudellisten toimijoiden toiminnan helpottamiseksi, joiden 
edut riippuvat päätöslauselman 986 (1995) täytäntöönpanosta, komission on asetuksen 7 
artiklan mukaan julkaistava kaikki Irakin vastaisten pakotteiden komitean vahvistamat 
Irakin kauppasaartoa koskevat menettelyt ja muut asiaankuuluvat tiedot kuten Irakin 
vastaisten pakotteiden komitean esittämän elintarvikkeiden määritelmän. Nämä tiedot 
ovat siten saatavissa yhteisön 11 virallisella kielellä, mikä helpottaa taloudellisten 
toimijoiden kannalta tasapuolisten toimintaedellytysten luomista. Irakin vastaisten 
pakotteiden komitean vastaa itse vahvistamiensa menettelyjen, ohjeiden tai tulkintojen 
sisällöstä. Julkaistaviin tietoihin olisi myös kuuluttava luettelo niistä yhteisön 
toimivaltaisista viranomaisista, joiden tehtäviin Irakin vastaisen kauppasaarron eri osa-
alueet kuuluvat. 
Asetuksen 8 artiklassa säädetään komission ja jäsenvaltioiden välisestä tietojen 
vaihdosta, jonka tarkoituksena on taata mahdollisimman suuri avoimuus yhteisön 
lainsäädännön täytäntöönpanossa ja samalla edistää sen yhtenäistä soveltamista. 
Ehdotetun asetuksen säännösten rikkomisesta aiheutuvista seuraamuksista päättävät 
jäsenvaltiot. 
Neuvoston asetukset (ETY) N:o 2340/90 ja (ETY) N:o 3155/90, sellaisina kuin ne ovat 
muutettuina myöhemmillä asetuksilla, voidaan kumota (9 artikla) sen jälkeen, kun niissä 
olevat säännökset on otettu osaksi nyt annettavaa asetusta. 
Asetuksen 10 artiklassa esitetään tavanomaiset asetuksen soveltamiseen liittyvät alue-ja 
kansallisuusrajoitukset. 
Asetuksen 11 artiklassa vahvistetaan asetuksen voimaantulopäivä ja siinä ei tästä syystä 
oteta huomioon turvallisuusneuvoston päätöslauselman 3 kohdassa tekemää päätöstä, 
jonka mukaan päätöslauselmassa 986 (1995) vahvistetut kauppasaarron poikkeukset ovat 
alustavasti voimassa vain 180 päivää. Komissio katsoo, että ehdotetun asetuksen 
voimassaolon rajoittaminen 180 päivään johtaisi moniin ongelmiin muun muassa niissä 
tapauksissa, joissa ensimmäisten 180 päivän aikana laillisesti sovitut liiketoimet ovat 
vielä toteuttamatta tämän ajanjakson päätyttyä. Jos turvallisuusneuvosto päättää olla 
pidentämättä tätä 180 päivänä ajanjaksoa tai päättää jopa lyhentää sitä, komissio huolehtii 
vastaavien lainsäädäntöä koskevien ehdotusten tekemisestä. 
Lopuksi voidaan todeta, että Euroopan yhteisön perustamissopimuksen 73 g artikla 
mahdollistaisi niiden turvallisuusneuvoston päättämien rahoitusta koskevien pakotteiden 
sisällyttämisen nyt tehtävään ehdotukseen, joiden toteuttaminen on tällä hetkellä 
jäsenvaltioiden kansallisen lainsäädännön varassa. Tässä vaiheessa ja asian 
kiireellisyydestä johtuen ehdotukseen ei ole otettu tämän sisältöisiä säännöksiä, mutta 
komissio voi tehdä myöhemmin tätä koskevan uuden ehdotuksen. 
Ehdotus 
NEUVOSTON ASETUKSEKSI (EY) 
Euroopan yhteisön ja Irakin taloutta ja rahoitusta koskevien suhteiden 
keskeyttämisestä 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen ja erityisesti sen 228 a ja 73 g 
artiklan, 
ottaa huomioon neuvoston Yhdistyneiden Kansakuntien turvallisuusneuvoston 
päätöslauselmien 660, 661, 666, 670 (1990), 687 (1991) ja 986 (1995) täytäntöönpanosta 
Euroopan unionista tehdyn sopimuksen J.2 artiklan perusteella 1996 vahvistaman 
yhteisen kannan, 
ottaa huomioon komission ehdotuksen, 
sekä katsoo, että 
Yhdistyneiden Kansakuntien turvallisuusneuvosto on Yhdistyneiden Kansakuntien 
peruskirjan VII luvun nojalla päättänyt päätöslauselmissa 660, 661, 666, 670 (1990) ja 
687 (1991), että valtioiden on toteuttava tarvittavat toimenpiteet niiden ja Irakin välisten 
talous- ja rahoitussuhteiden keskeyttämiseksi mainittujen päätöslauselmien määräysten 
mukaisesti, 
Yhdistyneiden Kansakuntien turvallisuusneuvosto on lisäksi Yhdistyneiden 
Kansakuntien peruskirjan VII luvun nojalla päättänyt päätöslauselmassaan 986 (1995) 
sallia väliaikaisena toimenpiteenä ja tarkoin määritellyin edellytyksin Irakista peräisin 
olevien maaöljyn ja siitä saatavien tuotteiden tuonnin, jotta tiettyjen Irakiin tuotavien 
tavaroiden, erityisesti elintarvikkeiden ja lääketuotteiden, ja tiettyjen tähän liittyvien 
kaupallisten toimien maksamiseen saataisiin riittävästi varoja; lisäksi Yhdistyneiden 
Kansakuntien turvallisuusneuvosto on päättänyt sallia tiettyjen tavaroiden viennin Irakiin 
ja tiettyjen rahoitusvälineiden käytön tämän viennin helpottamiseksi sekä määritellyt ne 
edellytykset, jotka liittyvät edellä tarkoitettuihin liike- ja muihin toimiin, 
turvallisuusneuvoston päätöslauselmalla 661 (1992) perustetulle komitealle tehtävien, 
Irakin kanssa toteutettavia liiketoimia ja sopimuksia koskevien ilmoitusten ja 
lupahakemusten sekä kyseisen komitean myöntämien lupien käsittelemiseksi olisi 
otettava käyttöön sopiva järjestelmä, jotta yhteisö voisi edelleen tehokkaasti toteuttaa 
Irakin vastaista kauppasaartoa samalla, kun yhteisön taloudellisille toimijoille annetaan 
tilaisuus hyödyntää täysimääräisesti Irakia koskevista talouspakotteista tehtäviä 
poikkeuksia, 
avoimuuden periaatteen ja kauppasaarron aloittamisen jälkeen tapahtuneen kehityksen 
huomioon ottamiseksi Yhdistyneiden Kansakuntien turvallisuusneuvoston edellä 
mainittujen päätöslauselmien täytäntöönpanoa koskeva yhteisön lainsäädäntö olisi 
yhdistettävä yhdeksi laaja-alaiseksi yhteisön säädökseksi, johon sisältyvät muun muassa 
Euroopan hiili- ja teräsyhteisön (EHTY) perustamissopimuksen soveltamisalaan kuuluvat 
tuotteet; tästä syystä yhteisön Irakin kanssa käymän kaupan estämisestä annetut 
neuvoston asetukset (ETY) N:o 2340/901 ja 3155/902 olisi kumottava, ja 
tämän johdosta Euroopan hiili- ja teräsyhteisön jäsenvaltiot ovat kumonneet päätöksen 
90/414/EHTY3 tämän asetuksen voimaantulopäivästä, 
ON ANTANUT TAMAN ASETUKSEN: 
1 artikla 
Kielletään seuraavat toimet: 
1. kaikkien Irakista peräisin olevien, sieltä tulevien tai sen kautta kuljetettujen 
tavaroiden ja tuotteiden tuonti yhteisön alueelle tai niiden kuljettaminen yhteisön 
alueen kautta; 
2. kaikkien yhteisöstä peräisin olevien, sieltä tulevien tai sen kautta kuljetettavien 
tavaroiden ja tuotteiden vienti Irakiin tai kuljetus sen kautta; 
3. palvelujen tarjoaminen, jos niiden tarkoituksena tai seurauksena on Irakin 
talouden edistäminen, erityisesti kun on kyse: 
i) palveluista Irakissa tai Irakista harjoitettavaa taloudellista toimintaa 
varten; tai 
ii) palveluista, jotka on suunnattu Irakissa olevalle luonnolliselle henkilölle, 
Irakin lainsäädännön mukaisesti perustetulle tai rekisteröidylle 
oikeushenkilölle tai taloudellista toimintaa harjoittavalle yhteisölle (myös 
Irakin ulkopuolella olevalle), jota Irakissa asuvat henkilöt tai Irakin 
lainsäädännön mukaisesti perustetut tai rekisteröidyt yhteisöt valvovat; 
EYVL N:o L 213, 9.8.1990, s. 1, asetus sellaisena kuin se on viimeksi muutettuna neuvoston 
asetuksella (ETY) N:o 1194/91 (EYVL N:o L 115, 8.5.1991, s. 37) 
EYVL N:o L 304, 1.11.1990, s. 1 
EYVL N:o L 213, 9.8.1990, s. 3, päätös sellaisena kuin se on viimeksi muutettuna päätöksellä 
91/265/EHTY (EYVL N:o L 127, 23.5.1991, s. 27) 
luvan myöntäminen ilma-alukselle yhteisön alueelta nousemiseen, sen alueelle 
laskeutumiseen tai lentoon sen ilmatilan kautta, jos kyseisen ilma-aluksen 
tarkoituksena on laskeutua Irakin alueelle tai jos se on noussut sieltä; 
kaikki liike- tai muut toimet, joiden tarkoituksena tai seurauksena on tässä 
artiklassa tarkoitettujen liike- tai muiden toimien suora tai välillinen edistäminen. 
2 artikla 
Edellä 1 artiklassa tarkoitettuja kieltoja ei sovelleta: 
1. seuraavien tuotteiden tuontiin yhteisön alueelle: 
a) Irakista peräisin olevat, sieltä tulevat tai sen kautta kuljetetut tavarat tai 
tuotteet, jos niiden vienti Irakista tai kuljetus sen alueen kautta on 
tapahtunut ennen 7 päivää elokuuta 1990; 
b) Irakista peräisin olevat maaöljy ja siitä saatavat tuotteet, jos 
turvallisuusneuvoston päätöslauselmalla 661 (1990) perustettu komitea on 
myöntänyt Irakille luvan niiden vientiin ja jos kauppahinta on 
kokonaisuudessaan maksettu Irakin tilille pankkiin nimeltä 
2. seuraavien tuotteiden vientiin yhteisöstä tai sen kautta Irakiin: 
a) pelkästään lääkintäkäyttöön tarkoitetut tuotteet jäsenvaltion toimivaltaisen 
viranomaisen myönnettyä luvan vientiin; 
b) elintarvikkeet edellä mainitulle komitealle tehdyn ilmoituksen jälkeen; 
c) perustarpeisiin tarkoitetut raaka-aineet ja tarvikkeet, jos edellä mainittu 
komitea on myöntänyt luvan niiden vientiin; 
d) Irakissa olevan Kirkuk-Yumurtalik-öljyj ohto verkon turvallisen käytön 
kannalta oleelliset osat ja laitteet, jos edellä mainittu komitea on 
myöntänyt luvan niiden vientiin; 
e) mikä tahansa muu tuote, jos edellä mainittu komitea on myöntänyt luvan 
sen vientiin; 
Tämän kohdan a ja b alakohdassa tarkoitettuja tuotteita koskevien lupa- tai 
vastaavasti ilmoitusedellytysten katsotaan täyttyneen, kun edellä mainittu komitea 
on hyväksynyt tuotteiden maksamisen Irakin tililtä, joka on pankissa 
nimeltä 
3. posti- ja televiestintäpalveluihin, olemassa olevien sairaaloiden toiminnan 
kannalta tarpeellisiin lääketieteellisiin palveluihin tai palveluihin, jotka perustuvat 
ennen asetuksessa (ETY) N:o 2340/90 säädetyn kiellon voimaantuloa tehtyihin 
sellaisiin sopimuksiin tai sopimusehtojen muutoksiin, joiden täytäntöönpano on 
aloitettu ennen kyseistä ajankohtaa; 
4. edellä mainitun komitean hyväksymiin tai Yhdistyneiden Kansakuntien 
toimintaan Irakissa liittyviin lentoihin; 
5. tämän artiklan 2 kohdan d alakohdassa tarkoitettujen tavaroiden viennin 
yhteydessä Irakissa olevan osapuolen hyväksi avattuihin tai vahvistettuihin 
rembursseihin edellä mainitun komitean hyväksyttyä kussakin tapauksessa 
remburssin avaamisen tai vahvistamisen; 
6. liike- tai muihin toimiin, joiden tarkoituksena tai seurauksena on 1 kohdan a 
alakohdassa, 2 kohdan a, b ja c alakohdassa, 3 kohdassa ja 4 kohdassa 
tarkoitettujen liike- tai muiden toimien suora tai välillinen edistäminen; 
7. välttämättömiin liiketoimiin, jotka liittyvät suoraan 1 kohdan b alakohdassa 
sallittuun maaöljyn ja siitä saatavien tuotteiden vientiin Irakista, sekä muihin 
tähän vientiin ja 2 kohdan d ja e alakohdassa sallittuun vientiin suoraan liittyviin 
toimiin. 
3 artikla 
Euroopan komissiolle on toimitettava sitovat todisteet jokaisesta elintarvikkeiden vientiä 
koskevasta ilmoituksesta, edellä mainitun komitean hyväksymästä sopimuksesta, 
liiketoimesta, vientitoimesta, remburssista tai Irakin tilille pankkiin nimeltä 
suoritetusta maksusta. 
4 artikla 
Irakin edellä mainitun komitean luvalla viemien maaöljyn tai siitä saatavien tuotteiden, 
jotka ovat edelleen Irakin omistuksessa, tai tähän vientiin liittyvien maksujen osalta on 
voimassa oikeudellinen koskemattomuus ja niihin ei sovelleta takavarikko-, ulosmittaus-
tai pakkotäytäntömenettelyä. 
5 artikla 
Kaikkien suorien tai välillisten maksujen Irakin tililtä, joka on pankissa nimeltä 
, on koskettava päätöslauselman 986 (1995) 8 kohdassa esitettyjä, 
Euroopan yhteisöjen virallisessa lehdessä julkaistuja tarkoituksia, eikä niitä saa ohjata 
mihinkään muuhun tarkoitukseen. 
6 artikla 
Edellä 1-6 artiklaa sovelletaan niiden oikeuksien tai velvoitteiden estämättä, jotka on 
myönnetty tai asetettu ennen tämän asetuksen voimaantuloa tehdyissä kansainvälisissä 
sopimuksissa tai muissa sopimuksissa tai ennen kyseistä ajankohtaa myönnetyissä 
lisensseissä tai luvissa. 
7 artikla 
Komissio julkaisee Euroopan yhteisöjen virallisessa lehdessä tarvittavat tiedot edellä 
mainitulle komitealle 2 artiklassa tarkoitetuista liike- tai muista toimista ilmoitettaessa tai 
kyseiseltä komitealta niihin lupaa haettaessa sovellettavista menettelyistä ja erityisesti 
niistä menettelyistä, joita sovelletaan maksujen saamiseksi -nimisessä 
pankissa olevalta Irakin tililtä, sekä kaikki muut tämän asetuksen täytäntöönpanoon 
liittyvät asiaankuuluvat tiedot. 
8 artikla 
1. Komissio ja jäsenvaltiot toteuttavat tarvittavat toimenpiteet tämän päätöksen 
täytäntöönpanon varmistamiseksi. 
2. Ne ilmoittavat toisilleen toteutetuista toimenpiteistä ja muista käytössään olevista, 
tähän asetukseen liittyvistä oleellisista tiedoista. 
3. Kukin jäsenvaltio määrittelee ne seuraamukset, joihin tämän asetuksen 
säännösten rikkominen johtaa. 
9 artikla 
Kumotaan neuvoston asetukset (ETY) N:o 2340/90 ja 3155/90. 
10 artikla 
Tätä asetusta sovelletaan koko yhteisön alueella, myös sen ilmatilassa, ja kaikissa 
jäsenvaltion lainkäyttövaltaan kuuluvissa ilma-aluksissa tai aluksissa sekä muualla 
kaikkiin jäsenvaltioiden kansalaisiin ja kaikkiin jäsenvaltion lainsäädännön mukaisesti 
rekisteröityihin tai perustettuihin oikeushenkilöihin. 
11 artikla 
Tämä asetus tulee voimaan päivänä, jona se julkaistaan Euroopan yhteisöjen virallisessa 
lehdessä. 
Tämä asetus on kaikiltaan osiltaan velvoittava, ja sitä sovelletaan sellaisenaan kaikissa 
jäsenvaltioissa. 
Tehty 
Neuvoston puolesta 
Puheenjohtaja 
10 
Luonnos 
NEUVOSTOSSA KOKOONTUNEIDEN EUROOPAN HIILI- JA TERÄSYHTEISÖN 
JÄSENVALTIOIDEN HALLITUSTEN EDUSTAJIEN PÄÄTÖKSEKSI 
Irakin ja Kuwaitin kanssa käytävän kaupan estämisestä tehdyn päätöksen 
90/414/EHTY kumoamisesta 
(96/ /EHTY) 
NEUVOSTOSSA KOKOONTUNEIDEN EUROOPAN HIILI- JA TERÄSYHTEISÖN 
JÄSENVALTIOIDEN HALLITUSTEN EDUSTAJAT, jotka 
katsovat, että 
Euroopan unionin neuvosto on niiden Yhdistyneiden Kansakuntien turvallisuusneuvoston 
päätöslauselmien perusteella, jotka koskevat talous- ja rahoitussuhteiden keskeyttämistä 
Irakiin, antanut Euroopan yhteisön ja Irakin talous- ja rahoitussuhteiden keskeyttämisestä 
asetuksen (EY) N:o /96\ johon sisältyvät myös Euroopan hiili- ja teräsyhteisön 
perustamissopimuksen soveltamisalaan kuuluvat tavarat ja tuotteet, ja 
näistä syistä päätöstä 90/414/EHTY2 ei enää tarvita ja se olisi näin ollen kumottava, 
toimivat yhteisymmärryksessä komission kanssa, 
OVAT PÄÄTTÄNEET SEURAAVAA: 
1 artikla 
Kumotaan päätös 90/414/EHTY. 
1 EYVL N:o L 1996, s 
2 
EYVL N:o L 213, 9.8.1990, s. 3, päätös sellaisena kuin se on viimeksi muutettuna päätöksellä 
91/265/EHTY (EYVL N:o L 127, 23.5.1991, s. 27) 
2 artikla 
Tämä päätös tulee voimaan päivänä, jona se julkaistaan Euroopan yhteisöjen virallisessa 
lehdessä. 
Tehty Brysselissä 
Puheenjohtaja 
02 

ISSN 1024-4492 
KOM(96) 416 lopullinen 
ASIAKIRJAT 
FI 11 
Luettelonumero : CB-CO-96-399-FI-C 
ISBN 92-78-07704-6 
Euroopan yhteisöjen virallisten julkaisujen toimisto 
L-2985 Luxemburg 
13